पाएं अपने शहर की ताज़ा ख़बरें और फ्री ई-पेपरडाउनलोड करें
31 अप्रैल को हुए 310 लोगों के रजिस्ट्रेशन निरस्त किए अच्छी खबर यह है कि 18 से 45 साल के लोगों का बहुप्रतीक्षित टीकाकरण बुधवार यानि 5 मई से शुरू हो रहा है। मंगलवार को इसके लिए नए सिरे से ऑनलाइन रजिस्ट्रेशन हुए। पोर्टल 4 बजे खुला और 4 बजकर 5 मिनट पर 200 लोगों के नाम दर्ज करने के बाद बंद हो गया। इन 200 रजिस्टर्ड लोगों में से भी सिर्फ 100 का ही बुधवार काे वैक्सीनेशन होगा। वहीं बुरी खबर यह है कि पुराने 310 रजिस्ट्रेशन निरस्त कर दिए गए हैं। दरअसल वैक्सीनेशन के तीसरे चरण के लिए 31 अप्रैल को सबसे पहले ऑनलाइन रजिस्ट्रेशन शुरू हुए थे। तब भी 5 मिनट के भीतर 310 लोगों के रजिस्ट्रेशन के बाद पोर्टल बंद हो गया था। यह लोग बेसब्री से इंतजार कर रहे थे, कि जब भी टीकाकरण होगा, तब उन्हें पहला मौका दिया जाएगा। नए सिरे से बनी प्लानिंग में उनकी दावेदारी को सिरे से खारिज कर दिया गया।
न नए रजिस्ट्रेशन की सूचना न पुरानों के रद्द होने की जानकारी
वैक्सीनेशन के तीसरे चरण की शुरूआत ही विवादों में घिर गई। जिन लोगों ने 31 अप्रैल को रजिस्ट्रेशन कराया था, वे इसी उम्मीद में बैठे थे कि उनका नंबर तो लग ही गया है। सरकार की ओर से उन्हें यह बताया ही नहीं गया कि उन्हें नए सिरे से पाेर्टल पर अपना नाम दर्ज कराना होगा। वहीं नए सिरे से रजिस्ट्रेशन होने की सूचना भी पहले से नहीं बताई गई। लोगों का कहना है कि सरकार को कम से कम दो दिन पहले से नया प्लान तैयार करके लोगों के सामने रखना था।
ऑनस्पॉट रजिस्ट्रेशन: 45+ का वैक्सीनेशन रहेगा जारी जिला टीकाकरण अधिकारी डॉ. एडी विंचुरकर ने बताया कि 45 साल से अधिक आयु वाले लोगों का टीकाकरण पहले की तरह ही चलेगा। यानि वे ऑनस्पॉट रजिस्ट्रेशन कराकर टीका लगवा सकते हैं। बुधवार को सिर्फ मानस भवन में ही वैक्सीनेशन होगा। वहीं गुरुवार को जिले के अन्य स्वास्थ्य केंद्रों पर भी मुहिम चलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn